สำหรับถนนเล็กๆสั้นๆนี้มีอีกชื่อว่าถนนผดุงข้าว ซึ่งบางคนจะเรียกว่าซอยเท็กซัสสืบเนื่องจาก โรงหนังเท็กซัสสมัยก่อนที่อยู่ในซอยนี้ครับ แถวนี้มีหลายที่มีชื่อมาจากโรงหนังเช่น เฉลิมบุรี หรือแม้แต่ ลอดช่องสิงค์โปร์ก็มาจากร้านลอดช่องที่อยู่หน้าโรงหนังสิงค์โปร์

ในซอยนี้นั้นตอนเด็กๆผมจำได้ว่าที่บ้านจะวนมาซื้อทุเรียนตอนกลางคืนเนื่องจากมีร้านขายทุเรียนวางเรียงหลายร้าน ในสมัยก่อนถือว่าแพงทีเดียงครับ รวมทั้งร้านรถเข็นหอยแมลงภู่ที่ขายมาเป็นสิบๆปีก็อยู่ในซอยนี้

วันนี้อากาศดีครับเลยถือโอกาสมาลองแพะตุ๋นเท็กซัสที่คุณพ่อผมชมนักชมหนาว่าเด็ดจริงๆ ที่ร้านมีอาหารขายหลายอย่างครับ ทั้งหูฉลาม ข้าวผัดปู ฯลฯ ผมสั่งแพะหม้อเล็กหม้อเดียวมาชิมครับ ราคา 200 บาท เนื้อแพะไม่มีกลิ่นเลยครับ ตุ๋นเข้าเนื้อจนกลิ่นสาบหายไปเลย ทางน้านยังมีน้ำจิ้มพร้อมข่าซอยให้ด้วยครับ อร่อยครับ แต่ติดเค็มไปนิดนึง แอบเห็นโต๊ะอื่นจะสั่งข้าวเปล่าด้วยครับน่าจะเข้ากับข้าวมากกว่าทานเปล่าๆสำหรับผม

สรุป อร่อยครับ แต่อาจเพราะอิ่มมาก่อนและไม่ได้สั่งข้าวมาตัดเค็มเลยยังไม่ว้าวสักเท่าไร